D ô v o d o v á   s p r á v a
Všeobecná časť: 
Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 328/2006 Z. z. o technických požiadavkách na ochranné konštrukcie chrániace vodiča pri prevrátení namontované pred sedadlom vodiča úzkorozchodných poľnohospodárskych kolesových traktorov a lesných kolesových traktorov v znení neskorších predpisov je vypracovaný podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky (ďalej len „návrh nariadenia vlády“).
Ministerstvo dopravy, výstavby a regionálneho rozvoja Slovenskej republiky predkladá návrh nariadenia vlády ako iniciatívny materiál mimo Plánu legislatívnych úloh vlády Slovenskej republiky na rok 2013. 
Predloženým návrhom nariadenia vlády sa do právneho poriadku Slovenskej republiky preberá smernica Rady 2013/15/EÚ z 13. mája 2013, ktorou sa z dôvodu pristúpenia Chorvátskej republiky upravujú určité smernice v oblasti voľného pohybu tovaru.
Z dôvodu pristúpenia Chorvátskej republiky od 1. júla 2013 k Európskej únii sa dopĺňajú rozlišovacie čísla a písmená pre nový členský štát na účely udeľovania značiek typového schválenia ES.  
Návrh nariadenia vlády je v súlade s Ústavou Slovenskej republiky, s medzinárodnými zmluvami, ktorými je Slovenská republika viazaná, ako aj s právom Európskej únie. 
Predložený návrh nariadenia vlády nebude mať vplyv na rozpočet verejnej správy, podnikateľské prostredie, sociálne prostredie, životné prostredie ani na informatizáciu spoločnosti. 
Doložka zlučiteľnosti
právneho predpisu s právom Európskej únie
1.	Predkladateľ právneho predpisu: 
Ministerstvo dopravy, výstavby a regionálneho rozvoja Slovenskej republiky
2.	Názov návrhu právneho predpisu:
Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 328/2006 Z. z. o technických požiadavkách na ochranné konštrukcie chrániace vodiča pri prevrátení namontované pred sedadlom vodiča úzkorozchodných poľnohospodárskych kolesových traktorov a lesných kolesových traktorov v znení neskorších predpisov
3.	Problematika návrhu právneho predpisu:
a) je upravená v práve Európskej únie
-	v primárnom práve 
Hlava VI (Doprava) a Hlava II (Voľný pohyb tovaru) Zmluvy o fungovaní Európskej únie,
-	v sekundárnom práve (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva – po 30. novembri 2009)
1. legislatívne akty: -,
2. nelegislatívne akty: 
- smernica Komisie 2010/22/EÚ z 15. marca 2010, ktorou sa na účely prispôsobenia technickému pokroku menia a dopĺňajú smernice Rady 80/720/EHS, 86/298/EHS, 86/415/EHS a 87/402/EHS a smernice Európskeho parlamentu          a Rady 2000/25/ES a 2003/37/ES týkajúce sa typového schvaľovania poľnohospodárskych a lesných traktorov (Ú.v. EÚ L 91, 10.4.2010),
- smernica Rady 2013/15/EÚ z 13. mája 2013, ktorou sa z dôvodu pristúpenia Chorvátskej republiky upravujú určité smernice v oblasti voľného pohybu tovaru (Ú.v. EÚ L 158, 10.6.2013),
-	v sekundárnom práve (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva – do 30. novembra 2009)
- smernica Rady 87/402/EHS z 25. júna 1987 o ochranných konštrukciách chrániacich pri prevrátení, ktoré sú namontované pred sedadlom vodiča úzkorozchodných kolesových poľnohospodárskych a lesných traktorov (Mimoriadne vydanie Ú.v. EÚ, 13/zv. 8.),
- smernica Rady 89/681/EHS z 21. decembra 1989, ktorou sa mení a dopĺňa smernica 87/402/EHS o ochranných konštrukciách chrániacich pri prevrátení, ktoré sú namontované pred sedadlom vodiča úzkorozchodných kolesových poľnohospodárskych a lesných traktorov (Mimoriadne vydanie Ú.v. EÚ, 13/zv. 10.), 
- smernica Komisie 2000/22/ES z 28. apríla 2000 ktorou sa prispôsobuje technickému pokroku smernica Rady 87/402/EHS o ochranných konštrukciách chrániacich pri prevrátení, ktoré sú namontované pred sedadlom vodiča úzkorozchodných kolesových poľnohospodárskych a lesných traktorov (Mimoriadne vydanie Ú.v. EÚ, 13/zv. 25.), 
- smernica Komisie 2005/67/ES z 18. októbra 2005, ktorou sa menia a dopĺňajú na účely ich prispôsobenia prílohy I a II smernice Rady 86/298/EHS, prílohy I a II smernice Rady 87/402/EHS a prílohy I, II a III smernice Európskeho parlamentu     a Rady 2003/37/ES o schvaľovaní typov poľnohospodárskych a lesných traktorov (Ú.v. EÚ L 273, 19.10.2005),
- smernica Rady 2006/96/ES z 20. novembra 2006, ktorou sa z dôvodu pristúpenia Bulharska a Rumunska upravujú určité smernice v oblasti voľného pohybu tovaru (Ú.v. EÚ L 363, 20.12. 2006),
b) nie je obsiahnutá v judikatúre Súdneho dvora Európskej únie.
4.	Záväzky Slovenskej republiky vo vzťahu k Európskej únii:
a) lehota na prebratie smernice alebo lehota na implementáciu nariadenia alebo rozhodnutia
smernice Rady 2013/15/EÚ z 13. mája 2013, ktorou sa z dôvodu pristúpenia Chorvátskej republiky upravujú určité smernice v oblasti voľného pohybu tovaru  je 1. júl 2013,
b) lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov: -,
c) informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie:
  v danej oblasti nebolo proti Slovenskej republike začaté konanie, 
d) informácia o právnych predpisoch, v ktorých sú preberané smernice už prebraté, spolu s uvedením rozsahu tohto prebratia:
smernica Rady 2013/15/EÚ z 13. mája 2013, ktorou sa z dôvodu pristúpenia Chorvátskej republiky upravujú určité smernice v oblasti voľného pohybu tovaru je prebratá v tomto návrhu nariadenia vlády: v úplnom rozsahu sa preberajú články 1 až 4, príloha „VOĽNÝ POHYB TOVARU“, časť A. „MOTOROVÉ VOZIDLÁ“, bod 24: smernica Rady 87/402/EHS z 25. júna 1987 o ochranných konštrukciách chrániacich pri prevrátení, ktoré sú namontované pred sedadlom vodiča úzkorozchodných kolesových poľnohospodárskych a lesných traktorov v platnom znení.
5.	Stupeň zlučiteľnosti návrhu právneho predpisu alebo návrhu legislatívneho zámeru s právom Európskej únie:
- úplný.
6.	Gestor a spolupracujúce rezorty:
Ministerstvo dopravy, výstavby a regionálneho rozvoja Slovenskej republiky.
Doložka vybraných vplyvov
A.1. Názov materiálu: 
Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 328/2006 Z. z. o technických požiadavkách na ochranné konštrukcie chrániace vodiča pri prevrátení namontované pred sedadlom vodiča úzkorozchodných poľnohospodárskych kolesových traktorov a lesných kolesových traktorov v znení neskorších predpisov
A.2. Vplyvy: 
	Pozitívne*	Žiadne*	Negatívne*	
1. Vplyvy na rozpočet verejnej správy		X		
2. Vplyvy na podnikateľské prostredie – dochádza k zvýšeniu regulačného zaťaženia?		X		
3. Sociálne vplyvy
– vplyvy na hospodárenie    obyvateľstva,
– sociálnu exklúziu,
– rovnosť príležitostí a rodovú rovnosť a vplyvy na zamestnanosť		X		
4. Vplyvy na životné prostredie		X		
5. Vplyvy na informatizáciu spoločnosti		X		
A.3. Poznámky 
bezpredmetné
A.4. Alternatívne riešenia 
bezpredmetné
A.5. Stanovisko gestorov
bezpredmetné

Osobitná časť:
K čl. I 
Smernicou Rady 2013/15/EÚ z 13. mája 2013 (príloha, časť A, bod 24) sa s účinnosťou od 1. júla 2013 dopĺňa smernica Rady 87/402/EHS z 25. júna 1987                      o ochranných konštrukciách chrániacich pri prevrátení, ktoré sú namontované pred sedadlom vodiča úzkorozchodných kolesových poľnohospodárskych a lesných traktorov v platnom znení tým, že v prílohe VII sa dopĺňa: „25 pre Chorvátsko“ (upravuje rozlišovacie čísla a písmená členských štátov na účely udelenia značky typového schválenia ES komponentu). Uvedený bod je prebratý formou aproximačného odkazu v § 4 ods. 8 nariadenia vlády Slovenskej republiky č. 328/2006 Z. z. 
V nadväznosti na uvedené sa nariadenie vlády Slovenskej republiky č. 328/2006 Z. z. v transpozičnej prílohe dopĺňa o smernicu Rady 2013/15/EÚ z 13. mája 2013.
K čl. II
Ustanovuje sa účinnosť nariadenia vlády.